Muzeo Yigal Allon

La Muzeo kaj Instrua Centro Jigal Allon (hebree מוזיאון אדם בגליל) estas muzeo kaj eduka centro en kibuco Ginnosar en norda Israelo. Malfermita en 1987, ĝi estas dediĉita al la historio de Galileo kaj la biografio de la politikisto Jigal Allon, kiu vivis tie. Ekspoziciita, interalie, estas la tielnomita Jesua boato de la Galilea Maro, kiu estis malkovrita en 1986 fare de du membroj de la kibuco en Migdal; ĝi datiĝas el la 1-a jarcento.